Cromok

Cromok merupakan sebuah kumpulan metal Malaysia. Mereka dikenali sebagai perintis muzik thrash metal Malaysia. Ditubuhkan pada 1987, ahli kumpulan ini terdiri daripada Shamsudin Ali (SAM)- (vokal/bass), Khairul Anuar Shariff (KARL/Chot)-(gitaris), dan Tarmizi Mokhtar (MIJI)- (dram). Kumpulan ini terkenal dengan lagu-lagu popular mereka seperti "Misty", "Another You", "I Don't Belong Here" dan telah menerbitkan 8 album studio.

 Sejarah 
Cromok merupakan sebuah kumpulan rock metal Inggeris Malaysia yang ditubuhkan pada 1986 (pra-Cromok) sebagaikan memenuhi masa lapang dengan Nik Ramzee dan Che Adnan sebagai ahli awal dan apabila Miji dan Mat Puck menyertai mereka, mereka menjadi lebih serius lalu menamakan kumpulan mereka Cromok pada 1987Cromok Akhirnya Melakukan Reunion?. Mereka adalah terdiri dari empat orang pelajar Malaysia yang menuntut di University of Wollongong di Sydney, Australia. Ahlinya terdiri daripada Sam (Vocalist+Bassist), Din (Vocalist+Guitarist), Karl (Guitarist) dan Miji (Drummer). Sam merupakan bekas pelajar Sekolah Menengah Sains Johor.

Din (guitarist/vocalist- dari Tumpat Kelantan) pulang lebih awal ke malaysia tahun 1991. Manakala Sam (Tangkak, Johor), Miji (Pasir Mas, Kelantan) dan Karl (Rembau, N. Sembilan) kembali ke tanahair tahun 1992. Cromok menerbitkan self-released debut demo tape pertama mereka  Image of Purity di Australia yang dirakamkan tahun 1990 . Demo tape tersebut telah dihantar kepada Valentine Sound Productions VSP Malaysia dan menarik minat VSP untuk memasarkan album tersebut.  Versi Remastered  Image of Purity diedarkan di Malaysia pada 1991 walaupun Cromok masih berada di Australia ketika itu. Walaupun peminat muzik tanah air masih janggal dengan lahirnya sebuah band thrash metal, album tersebut mendapat sambutan menggalakan sehingga terjual lebih 70,000 unit. Selain 'Journey' dan ' Misty' , lagu 'Metallurgical' yang mengabungkan intro lagu tradisional 'Ulek Mayang' menjadi lagu paling menarik dan digilai peminat ketika itu. Setelah 30 tahun berlalu, album Image of Purity sehingga kini masih didengari oleh peminat muzik thrash metal. 

Satu perkara yang menjadi persoalan sehingga kini ialah walaupun Din telah berada di tanahair , mengapa beliau tidak turut serta bersama ahli-ahli Cromok dalam proses rakaman studio album  Forever In Time pada 1993. Din Cromok (D'cromok) meninggal dunia pada 1997 akibat demam malaria. Arwah meninggalkan seorang balu dan seorang anak perempuan.Cromok bersatu di pentas.Din juga sempat menerbitkan album solo beliau sendiri D'cromok 7 Years 7 Days PART I dan 7 Years 7 Days PART II 

Cromok kemudiannya menyertai EMI Record pada 1993 bagi mengembangkan lagi sayap mereka. Album Forever In Time merupakan album paling berjaya Cromok dan terjual melebihi 100,000 unit. Album ini disifatkan lebih kepada metal kemelayuan.

Cromok seterusnya mengeluarkan album Yours Truly pada 18 Jun 1996, Mean, Meaner, Meanest (1999), Re-release Image of Purity (2000), What's Left (2000), Deafening Silence (2002), Engrave in Eternity (kompilasi 2003), Untitled (2004), Untitled + raw (2005) dan The Great : Metal Manifest (2006).

Namun, pada tahun 2001 dengan rasminya Karl telah menarik diri dari menganggotai Cromok atas masalah kerjaya dan keluarga. Pengganti Karl pula bukan calang-calang gitaris tetapi Hillary Ang yang mempunyai pengalaman bertahun-tahun dalam muzik. Hillary pernah menyertai kumpulan SEARCH dan menjadi pemuzik undangan bagi artis ternama yang lain. Beliau sebenarnya telah bekerjasama dengan Cromok sejak album Mean, Meaner, Meanest tahun 1999. Hujung tahun 2006, Hillary kembali menyertai Kumpulan Search.

 Kewujudan D'Cromok 
Atas sebab-sebab peribadi, Din (dari Tumpat, Kelantan) telah menubuhkan kumpulannya sendiri dan tidak menyertai Cromok (lebih kepada tidak dipanggil untuk menyertai kembali CROMOK). Kumpulannya bernama D'Cromok. Huruf 'D' pada pangkal perkataan sebenarnya bermaksud Din. Beliau telah merakamkan album bertajuk VII Years VII Days PART I dan VII Years VII Days PART II bersama Valentine Records VSP pada tahun 1995/1996. Album ini membawa halatuju yang agak berlainan dari Cromok. Album pertama penuh dengan ambience dan soundscape yang agak unik. Thrash metal nya masih ada tetapi terdapat juga campuran seperti Doom Metal dan Arabic Music. Sound gitarnya tidaklah seberat Cromok tetapi lagu lagunya amat unik dan penuh makna. Album kedua pula menampilkan jemputan khas dari band band underground metal malaysia yang popular ketika itu. Sound produksinya kali ini lebih ringan berbanding album pertama. Distorsi gitar nya seperti kekurangan gain namun kreativiti Arwah tiddak dapat dipertikai. Lagu lagunya tetap mempunyai aura istimewa yang membuat penggemar menghayunkan kepala. Album ketiga pula ada dalam perancangan Arwah tetapi malangnya tidak dapat dilaksanakan kerana menyambut panggilan Ilahi. Adakah terdapat demo untuk album ketiga yang masih ada didalam simpanan keluarga Arwah? Hanya tuhan sahaja yang tahu. Dalam album-album itu, dia berganding dengan beberapa vocalists dan bassists /drummers yang antaranya Rob Razak dan Ly Razak (Suffercation) , Andy Peterson ,  Jaie (Sil Khannaz ) 

Ijall (Suffercation)

, Stone (Silent Death)  dan

Syafinaz - Opera chorus on "Metallurgical III Suite 

dan Muhammad Syahmi dari Muar,Johor.

Din bertugas sebagai jurutera dan kemudiannya jatuh sakit dan meninggal dunia akibat demam malaria pada 1997. 

 Ahli kumpulan 
Anggota Terkini
 Shamsudin Ali (Sam) - Gitar bes, Vokal (1988-2006 , 2009-kini)
 Khairul Anuar Shariff (Karl) - Gitar utama (1990-2001, 2009-kini)
 Shah Sidious - Gitar kedua (2013-kini)
 Apis Cropox - Dram (2024-kini)

Bekas Anggota
 Kharuddin Mohamad (Din) - Gitar, Vokal (1988-1991) Meninggal Dunia 1997
 Tarmizi Mokhtar (Miji) - Dram (1986-2006 , 2009-2023)  Meninggal Dunia 2024
 Hillary - Gitar (2002-2005)
 Muhammad Fadhil (Mat Puck) - Gitar (1986-1988)
 Che Adnan (Denan) - Gitar (1986-1987)
 Nik Ramzee (Ji) - Gitar bes (1986-1987)

Sessionist
 Ogie - Gitar daripada kumpulan Black Skull
 Edrie Hashim - Gitar

Barisan keanggotaan asal Pra Cromok (1986-1987)
 Muhammad Fadhil (Mat Puck) - Gitar
 Tarmizi Mokhtar (Miji) - Dram
 Che Adnan (Denan) - Gitar
 Nik Ramzee (Ji) - Gitar bes

 Diskografi 
 Album studio 
Tahun RilisanJudulLabel1991Image of PurityVSP (Malaysia)1993Forever In TimeEMI Music Malaysia1996Yours TrulyEMI Music Malaysia1999Mean, Meaner, MeanestEMI Music Malaysia2000Image of Purity (Remastered & Re-released)EMI Music Malaysia2001What's LeftEMI Music Malaysia2002Deafening SilenceEMI Music Malaysia2004UntitledEMI Music Malaysia2005Untitled + RawEMI Music Malaysia

 Album kompilasi 
Tahun RilisanJudulLabel2000Cromok & FTGPony Canyon2000Image Of Purity And Live!EMI Music Malaysia2003Engraved In EternityEMI Music Malaysia2005Cromok vs Amuk Double OriginalEMI Music Malaysia2006The Great - A Metal ManifestEMI Music Malaysia2009Lagend HitsEMI Music Malaysia2009AnthologyEMI Music Malaysia2013 Scriptures Of The KingEMI Music Malaysia2018 #1EMI Music Malaysia2022Greatest HitsEMI Music Malaysia

 Konsert 
Konsert Utama
 Cromok Live at multiple venue in Sydney, Australia.
 Cromok Live - Life Centre, Kuala Lumpur: (11, 12 dan 13 Julai 1992). Opening band: Suffercation.
 CROMOK Saturday Nite Live at 'PLANET HOLLYWOOD' - Kuala Lumpur: (2004).
 Konsert Rock The World (RTW) 5 - Stadium Merdeka, Kuala Lumpur: (26 Disember 2004).
 Cromok's "Reunion - Thrashing Kuala Lumpur" - KL Live, Kuala Lumpur: (8 April 2012)
 Konsert Metal Legends Cromok & XPDC - MAEPS, Serdang: (3 Februari 2018)
 Konsert Metal Legends Cromok feat Sil Khannaz - Stadium Perbandaran Pasir Gudang: (8 September 2018)
 Konsert Rock The World (RTW) 20th Anniversary -  Bukit Jalil, Kuala Lumpur: (3 Disember 2022)
 Cromok "Forever in Time" 30th Anniversary Concert - Zepp Kuala Lumpur: (14 October 2023)
 Cromok & A.C.A.B. Clash of the Titans - Zepp Kuala Lumpur: (9 Mac 2024)
 The Real Cromok, featuring Man Kidal & Hillary Ang - Zepp Kuala Lumpur: (7 Disember 2024)
 Konsert Kasi Gegar Cromok vs Amuk - N9 Arena, Nilai, Negeri Sembilan: (26 April 2025)

 Aksi pembukaan (Opening act) 
 Metallica Live in Malaysia - Stadium Merdeka, Kuala Lumpur: (21 Ogos 2013)

 Rujukan 

 Pautan luar 

 Konsert Reunion Cromok.
 http://www.listen.to/cromok
https://www.metalkingdom.net/album/D%27Cromok-VII-Years-VII-Days-Part-II-40944

Cromok
Kategori:Kumpulan muzik thrash metal
Kategori:Kumpulan muzik ditubuhkan pada tahun 1987